“โครงงานการสร้างฉนวนกันความร้อนจากเส้นใยใบสับปะรดและซองขนมขบเคี้ยว”  นักเรียน โรงเรียนบุญวาทย์ฯ ลำปาง คว้ารางวัล Popular vote
ผลงาน “โครงงานการสร้างฉนวนกันความร้อนจากเส้นใยใบสับปะรดและซองขนมขบเคี้ยว” โดยนายณดล วิไลรัตน์ นางสาวณัฐนรี การเก่ง และนางสาวนันท์ชนัท ยศปินตา จากโรงเรียนบุญวาทย์วิทยาลัย จังหวัดลำปาง ได้รับรางวัล Popular vote สำหรับคลิปวีดิโอที่มียอดไลค์สูงสุด ประเภทผลงานการสร้างคลิปวิดิโอด้านวัสดุศาสตร์ ซึ่งมีผู้ส่งผลงานเข้าประกวด  จำนวน 42 ทีม ในการจัดงานประกวดผลงานนวัตกรรมด้านวิทยาการวัสดุ  (MatSciKU Awards)  ประจำปี 2565 ในหัวข้อ “วัสดุเพื่อการสร้างสังคมสีเขียว Materials for Green Society” ชิงถ้วยพระราชทานจาก สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยมีรองศาสตราจารย์ ดร.อภิสิฏฐ์ ศงสะเสน คณบดีคณะวิทยาศาสตร์ มหาวิทยาลัยเกษตรศาสตร์ ให้เกียรติเป็นประธานเปิดงาน ณ อาคารวิทยาศาสตร์กายภาพ 45 ปี คณะวิทยาศาสตร์ มหาวิทยาลัยเกษตรศาสตร์ บางเขน ในวันที่ 30 กรกฎาคมที่ผ่านมา ซึ่งได้รับความสนใจมีผู้เข้าร่วมงานประมาณ 100 คน